ਬਤਕ ਮੀਆਂ
ਬਤਕ ਮੀਆਂ, ਇੱਕ ਰਸੋਈਆ ਸੀ ਜਿਸਨੇ 1917 ਵਿੱਚ ਭੋਜਨ ਵਿੱਚ ਜ਼ਹਿਰ ਦੇ ਕੇ ਮਹਾਤਮਾ ਗਾਂਧੀ ਦੀ ਹੱਤਿਆ ਦੀ ਕੋਸ਼ਿਸ਼  ਨੂੰ ਨਾਕਾਮ ਕੀਤਾ ਸੀ। ਉਹ ਬਿਹਾਰ ਦੇ ਮੋਤੀਹਾਰੀ ਵਿਖੇ ਇੱਕ ਇੰਡੀਗੋ ਪਲਾਂਟ ਦਾ ਕਰਮਚਾਰੀ ਸੀ। ਬਾਅਦ ਵਿਚ, ਉਸ ਨੂੰ ਨੌਕਰੀ ਤੋਂ ਕੱਢ ਦਿੱਤਾ ਗਿਆ, ਤਸੀਹੇ ਦਿੱਤੇ ਗਏ ਅਤੇ ਪਿੰਡ ਛੱਡਣ ਲਈ ਮਜਬੂਰ ਕੀਤਾ ਗਿਆ।

ਘਟਨਾ 
ਮਹਾਤਮਾ ਗਾਂਧੀ ਨੂੰ ਇੰਡੀਗੋ ਪਲਾਂਟ ਦੇ ਮੈਨੇਜਰ ਇਰਵਿਨ ਨੇ ਰਾਤ ਦੇ ਖਾਣੇ 'ਤੇ ਬੁਲਾਇਆ ਸੀ। ਇਰਵਿਨ ਨੇ ਆਪਣੇ ਰਸੋਈਏ ਬਤਕ ਮੀਆਂ ਨੂੰ ਦੁੱਧ ਦੇ ਗਲਾਸ ਵਿੱਚ ਜ਼ਹਿਰ ਮਿਲਾ ਕੇ ਗਾਂਧੀ ਨੂੰ ਪਿਲਾ ਦੇਣ ਲਈ ਜ਼ੋਰ ਪਾਇਆ।  ਉਹ ਦੁੱਧ ਦੇਣ ਗਿਆ, ਪਰ ਰਾਜੇਂਦਰ ਪ੍ਰਸਾਦ ਨੂੰ ਸਾਜ਼ਿਸ਼ ਦਾ ਖੁਲਾਸਾ ਕਰ ਦਿੱਤਾ।   ਜਾਨ ਲੈਣ ਕੋਸ਼ਿਸ਼ ਤੋਂ ਬਚ ਜਾਣ ਤੋਂ ਬਾਅਦ, ਮਹਾਤਮਾ ਗਾਂਧੀ ਨੇ ਚੰਪਾਰਨ ਵਿਖੇ ਆਪਣਾ ਵਿਰੋਧ ਜਾਰੀ ਰੱਖਿਆ। ਅਸਟੇਟ ਮੈਨੇਜਰ ਨੇ ਬਤਕ ਮੀਆਂ 'ਤੇ ਤਸ਼ੱਦਦ ਕੀਤਾ, ਉਸ ਨੂੰ ਘਰ ਅਤੇ ਜਾਇਦਾਦ ਤੋਂ ਵੰਚਿਤ ਕਰ ਦਿੱਤਾ ਗਿਆ, ਅਤੇ ਪਿੰਡ ਛਡ ਜਾਣ ਲਈ ਮਜਬੂਰ ਕੀਤਾ ਗਿਆ।

ਭਾਰਤ ਦੀ ਆਜ਼ਾਦੀ ਤੋਂ ਬਾਅਦ 
ਰਾਜੇਂਦਰ ਪ੍ਰਸਾਦ ਨੇ ਭਾਰਤ ਦੇ ਰਾਸ਼ਟਰਪਤੀ ਵਜੋਂ 1950 ਵਿੱਚ ਮੋਤੀਹਾਰੀ ਦਾ ਦੌਰਾ ਕੀਤਾ। ਉਸ ਦੇ ਆਲੇ-ਦੁਆਲੇ ਭੀੜ ਜੁੜ ਗਈ ਅਤੇ ਉਸ ਨੇ ਭੀੜ ਵਿੱਚੋਂ ਬਤਕ ਮੀਆਂ ਨੂੰ ਪਛਾਣ ਲਿਆ, ਅਤੇ ਲੋਕਾਂ ਨੂੰ ਦੱਸਿਆ ਕਿ ਕਿਵੇਂ 1917 ਵਿੱਚ ਇਹ ਘਟਨਾ ਵਾਪਰੀ ਸੀ। ਉਸ ਨੇ ਬਤਕ ਮੀਆਂ ਨੂੰ ਕੌਮ ਵੱਲੋਂ ਪ੍ਰਸ਼ੰਸਾ ਦੇ ਤੌਰ ਤੇ 50 ਏਕੜ ਜ਼ਮੀਨ  ਦੇਣ ਦਾ ਹੁਕਮ ਦਿੱਤਾ, ਜਿਸ ਨੂੰ ਬਾਅਦ ਦੀ ਕਾਂਗਰਸ ਸਰਕਾਰ ਨੇ 25 ਏਕੜ ਜ਼ਮੀਨ ਦੇ ਕੇ ਪੂਰਾ ਕੀਤਾ। ਉਹ 1957 ਵਿੱਚ ਅਕਾਲ ਚਲਾਣਾ ਕਰ ਗਿਆ ਸੀ।

ਹਵਾਲੇ 

ਬਿਹਾਰ ਦੇ ਲੋਕ
ਗਾਂਧੀਵਾਦ